Proiect

GUVERNUL REPUBLICII MOLDOVA

H O T Ă R Î R E nr. \_\_\_\_

din \_\_\_\_\_\_\_\_\_\_\_\_\_\_\_\_\_\_ 2017

cu privire la transmiterea unor bunuri imobile

În temeiul art.6 alin.(1) lit. a1) şi art.14 alin.(1) lit. c) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare Guvernul

HOTĂRĂŞTE:

1. Se transmite, cu titlu gratuit, din gestiunea Întreprinderii de Stat ”Centrul de Metrologie Aplicată și Certificare”, administrată de Ministerul Economiei, în gestiunea Cancelariei de Stat construcție cu nr. cadastral 0300304.149.01 cu suprafața de 553,4 m.p., și teren aferent cu suprafața de 0,0548 ha, nr. cadastral 0300304.149, bunuri proprietate publică a statului amplasate: mun. Bălți, str. Păcii, 9.

2. Ministerul economiei de comun cu Cancelaria de Statvor institui comisia de predare-primire şi va asigura transmiterea bunurilor nominalizate în termen de 60 de zile conform prevederilor Regulamentului cu privire la modul de transmitere a bunurilor proprietate publică aprobat prin Hotărîrea Guvernului nr. 901 din 31.12.2015 (*Monitorul Oficial nr.1/2, din 06.01.2016***).**

3. Agenţia Relaţii Funciare şi Cadastru, în comun cu titularul de drept, va asigura modificarea documentelor cadastrale, în conformitate cu prevederile legislației în vigoare și ale prezentei hotărâri.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Viceprim-ministru, ministrul economiei** | **Octavian CALMÎC** |
| **Ministrul finanţelor** | **Octavian ARMAŞU** |
|  |  |

Notă informativă

la proiectul Hotărârii de Guvern cu privire la transmiterea unor bunuri

Proiectul dat a fost elaborat în temeiul art.29 alin.(2) lit. a) din Legea nr.317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale şi ținând cont de prevederile art.6 alin.(1) lit. a1) şi art. 14, alin. (1), lit. с) al Legii nr. 121 din 04.05.2007 privind administrarea şi deetatizarea proprietății publice, şi pct.10, alin 1), lit.(b) al Hotărârii Guvernului RM pentru aprobarea Regulamentului cu privire la modul de transmitere a bunurilor proprietate publică nr. 901 din 31.12.2015.

Propunerea de transmitere a bunurilor este înaintată în scopul asigurării funcționalității subdiviziunii structurale a Cancelariei de Stat - Oficiul Teritorial Bălți.

Aprobarea prezentei Hotărâri de Guvern va contribui la eficientizarea cheltuielilor publice legate de investiții capitale pentru crearea condițiilor de muncă și nu necesită atragerea mijloacelor bugetare.

**Viceprim-ministru,**

**ministru Octavian CALMÎC**